
ESCURSIUNI IN CARPAŢI 


I 
Munţii Lotrului. — Peştera din Tirnovu-mic. 


Plecasem dela Minăstirea Horezului de dimi- 
neață pe răcoare, o luasem pe plaiul Romanului, tre- 
cusem pe la Șipotul din răscruci, pe la Cuca vacei. 
străbătusem pădurea Cacovei, în care nu pătrunde 
pic de soare și prinzisem la Pietrile scrise, niste lespezi 
talcoase pe cari ciobanii sgiriaseră cu fierul ciomagului 
litere, nume, potcoave si alte semne. După prînz dă- 
dusem ocol virfului Romanu, eșisem la gol spre mun- 
tele Ursu și ne găseam înaintea apusului soarelui 
tocmai pe culmea muntelui dinspre Groșetu și Groapa 
Mălăii. 

Mergeam încet pe dunga netedă a muntelui, ce 
coteşte spre apus, obosiţi de-o zi întreagă de mers 
și nerăbdători de-a ajunge la fîntîna din Căpăţina, 
unde aveam să mînem noaptea. 

În fata noastră dincolo de valea Repezei se ri- 
dică impunător pieptul stîncos al Tirnovului, ce înfă- 
surat în umbră își desenează clar creasta lui dințată, 
poleită cu aur şi argint, pe fondul strălucitor al ce- 
rului de apus. Pe laturi, pale de lumină izbesc păreții 
piscurilor drepte, împurpurindu-le, iar poalele împădu- 

rite se învălue într'o mantie viorie împiclită. Înspre 
dreapta se deschide adînc valea Lotrului, ale cărei po- 
vîrnişuri repezi sînt brăzdate de nenumărate văi si 
coaste, cari acum se disting maï bine prin umbra ce fie- 
care coastă asvirle în valea vecină; maï departe încolo 
seara şi-a întins aripele eï, şi o atmosferă azur-intune- 
coasă umple toată valea, ce se afundă în văzduhul de 
opal şi se șterge din ce în ce mai mult, cu cît se de: 
părtează spre răsărit, în spre Olt. În stinga se zugrăvește 
în depărtare, după conturul teşit al Balotei, umbra conică 
a Nedeiului, iar Piatra Zavedeanului, pătată pe ici pe 
colea de cite o palidă fășie de soare, ne arată stin- 
cile ei colțuroase. Înapoia noastră o mare verde-nchisă, 
pădurea deasă nesfirșită, înghite privirea. 

Ca să nu mă birue oboseala și să nu prea ۵ 
de seamă timpul ce trebue să se scurgă până la coriac, 
leg vorbă cu călăuza mea. Constantin e din satul 
Romani de lingă minăstirea Horezu, fost soldat în 
răsbotul din 77, are dar cam 40 de ani; e înalt, voinic, 
deştept și bun la suflet. A murit, săracul, mai antãrt 
şi tare răi mi-a părut cînd am auzit, căci rareori 
găsesc oameni ca el, cari să pue nițică inimă în tre- 
burile mele și să îngrijească de lucrurile altora ca și 
cum ar fi ale lor. 

Interesul ce-l punea în timpul studiilor mele, 
venea poate si din faptul, că-i intrase în cap ideia, 
că umblind cu mine prin munți şi păduri, cercetînd 
peșterile, suind virfurile, ciocănind stîncile si cioplind 
pietrele ce-mi eseaü în cale, poate vom da și de vre-o. 
comoară, căci, cum tot îmi spunea el, eraii multe as- 
cunse de haiduci prin munții Lotrului. Dealmintrelea 
visători de aceștia de comori sînt în toate părțile 
pe sub poalele Carpaţilor şi în multe locuri nu e 
piatră mai însemnată, nu-i copac împuşcat sai cu vre-o. 
meteahnă, care să nu fie coblorit de jur împrejur de 
acești căutători de comori. 

Cum noi mergeam încet, încet pe dunga mun- 
telui, Constantin se opri pe loc, cînd eŭ îl atitaiü 
la vorbă și începu cu mult foc, par'că de mult avea 
ceva pe suflet de mărturisit: 

«Vezi, Domnișorule, muntele ăsta din fața noastră 
cu creasta sdrențuroasă şi cu «tancurî» albe de mar- 
mură? Ăsta-t Tirnovu; šl mai stincos din stînga, 
care se ridică cu două turle drept în sus e Tirnovu 
mic, ălalt dinspre răsăritul lui, mai tesit şi maï împă- 
durit, e Tirnovu mare. Sub Tirnovu mic, la poale în 
marginea pădureï, e stîna lui Dumitru; nu se vede 
acum că e învăluită 'n întunerec. De partea cealaltă 
păreţii sint mai prăpăstioşi si la poale «grohotișul» 
e mult mai mult, pentrucă în fiecare Yarn se pră- 
văleşte cite o stincă din tancurile, ce stai ca degetele 
pe dunga muntelui şi pănă jos se face numai fări- 
mele. De partea aia e o peşteră vestită în tot plaiul 
nostru de bănet ce e într'însa.» 

Auzindu-i Yar oful, dădui a zimbi, iar el băgind 
de seamă plecă capul rușinat, o luă pe cărare fna- 
inte-mi si zise amărit: 

«Ah! Yar ai să începi să mă prostești!,. Văd eŭ, 
cuvintul meŭ n'are nici o trecere la D-ta... Rele zile 
am ajuns!.. EX, ei!.. D-voastră sînteți învățați din cărți, 
îi drept, dar răi faceți, că nu ne mai datî crezămînt 
Şi nouă ăstora mai bătrîni, că multe am văzut și noi 
și multe am mai auzit... Ascultă numai, să vezi cum 
e cu peştera asta.» 

Nu era tocmai acum momentul să-i stric cheful, 
şi el văzind că m'am îmbunat, urmă mai departe: 

«Un om dela noi din sat, dai Chirculeştilor, 
sa dus odată 'n tara turcească pănă pe la malul 
mărei, și pe-acolo, de unde pănă unde, să se întil- 
nească cun moș bătrin, om d'aï noștri, îmbrăcat în 
«albe». Dintr'una 'ntr'alta prinse moșu a-l întreba de 
unde-i si cum îl chiamă: 

— Eŭ sint tocmai de pe la Bistriţa, dacă-i fi 
auzit de ea vre-odată. 

— Care Bistriţă, dela Arnota? 

— Da, la Arnota; adică nu tocmai din Bistriţa, 
ci din Romani de lîngă mănăstirea Horezului. 

— Din Romani?.. Nu cumva cunoşti pe Chir- 
culești, pe Ion, Dumitru..? 

— PD'apoi cum nu! eŭ sînt doar Niculae, fratele 
mai mic al lor; dar D-ta de unde-i cunoşti așa de bine? 

— He! he! taica moșului, pe unde crezi că 
mi-am petrecut eŭ tinerețele mele! 

«Şi apoi urmă mai în taină: 

— D-ta trebue să cunoşti atunci munții Tirnovului? 

— Cum nu: cale de-o zi dela Romani la deal 
pe plaiul Romanului, pe la Nedeiii și prin Gropiţa 
dai tocmai în Tirnovu mic. 

— Hei! să știi c'a dat norocul peste D-ta si de 
mă-i asculta, ai să fii bun cit aï trăi. 

«Și numa începu moșu a povesti, ca si cum sar 
fi spovedit unui duhovnic, cum eï aü fost 12 inși, cari aü 
haiducit mai acum vre-o 20—30 ani prin partea locului. 
Căpitanul lor fusese Niţă Mănuţ, — am auzit si eŭ de 
el —, ci-că era om avan, voinic, deștept și cu așa pu- 
tere și 'ndrăsneală, de se dusese vestea pănă la Vodă 
despre el. Și spunea moșu, că al haiducit ei multă 
vreme și adunase mulți bani, tot aur și scule scumpe. 
Odată însă auzind că s'a pornit stăpînirea cu 5 
mare după ei, s'aii gindit să-și chivernisească strînsura 
la un loc ferit și neștiut de nimeni și aŭ hotărît s-o 
ascundă în peştera Iiîrnovului. Aŭ adunat la un loc 
toți banii, ca la 12 saci de galbeni, inele și cercei 
cu pietre scumpe, brățări și salbe de mare preț, haine 
cusute cu fir, arme turcești ferecate cu argint și tot 
felul de bogății. Și tot istorisea moșu, cum aŭ încărcat 
ei astă povară pe 12 măgari și aŭ pornit la Tîrnovu; 
dar cînd colo, peștera era sus în tanc. Aü făcut atunci 

prepeleage de s'aÚ sujt și aú tras avutjjle cu funii 
în sus, şi le-aŭ aşezat grămadă în fundul peşterej. Și 
apo] s’a legat cu jurămiînt, ca njmeni să nu se atingă 
de comoara asta, pănă n'or fi cu toții Xj cari or maj 
fi în viață; Yar ca nu cumva cjneva din strejni să pă- 
trundă până la comoară, Mănuţ sa gîndit să-i 9 
un paznjc. Cj-că s'a apucat și a făcut din ceară gal- 
benñ un balaur mare sj urit de te băga în boale; în 
cap 1-2 pus ochi de piatră nestjmată cit oul de pujcă 
de dădea raze ce lumjnaiţ ca zjua 'n peşteră. Pe 
tot trupul ïa implintat galbenj mari de aur drept 
solzi, iar în pintece i-a pus o mașinărie de putea 
să se miște singur, sñ se sbată şi să-și încolăcea- 
scă coada, să-și învîrtească ochji în cap şi să des- 
chjdă gura. Cînd căsca gura se vedea doug şjrur! de 
dinți strălucjtori de «custuriș ascuţite de brjcii زو‎ prin- 
tre dinți scotea o limbă roşie ca de foc. Apoi toată 
mașinărja aü pus-o pe njște arcuri și le-ati adus pe 
sub pămînt pănă la gura peşterei. De vreai să intri 
'n peșteră, nu era chip să nu calci pe arcuri s) a- 
tuncî mașinărja începea să umble, balaurul se mișca, 
fugea de colo pănă colo clănțănind din dinți, șuerind 
pe nări, scăpăra scîntei de foc din ochi, răgea și se 
svircolea de te umplea groaza și de frică nu nemereai 
drumul înapoi. 

ija tot povestit moșu multe și mărunte, cum 
a mai umblat ei după aia pe la Arnota și Polo- 
vragi, prin păduri și pe la stîni, și cum într'o djmj- 
neat se pomenesc cu potera că-i ia pe negiîndjte. 
Ej dal să fugă, poterașii după ej, trag focuri, strigă, 
împușcă pe unji, prinde pe alții, între cari și pe că 
pitanul Mănuţ, ceilalți teaferi saij rănjți fug încotro 
văd cu ochjj, să scape de urgja lui Dumnezei. Di 
zarva ala și-aij pierdut urma unji de alţii, far cînd 
al auzit că Mănuţ a fost spînzurat le-a pierjt cheful 
de haiducje și şîa luat lumea 'n cap. Pe la peş- 

ter naŭ maï dat; acolo a bătut Dumnezeü co- 
moara. 

«Omul nostru se minuna întruna de atitea 
cîte-l ‘spunea mosul și dela o vreme 1 mușcă șarpele 
de inimă să iscodească, cam unde ar veni peștera. 

«Moşu i-a răspuns că gura peșterei e mare dar 
e ferită cam după țancuri și nu se vede dela cărare. 
O poate însă nemeri cineva dacă în ziua de Sfîntu 
Ilie la miezul zilei se sue pe virful Nedeiului și pri- 
veste spre piatra cea mare a Tirnovului mic, deasupra 
şi cam la stînga stinei lui Dumitru. Zice, că se vede 
printre bolovanii albi un brad bătrîn și nalt; unde bate 
umbra virfului bradului la miezul zilei de Sfîntu Ilie, 
acolo e gura peșterei; numai să pue ochii bine pe 
locul ăla și o s'o nemerească negreșit. 

«Şi zice, că moșul după ala l-a rugat pe Chircă 
că de-o găsi peștera și-o lua comoara, să-și aducă 
aminte și de el, să-i plătească un paraclis la o bi- 
serică și să-i aprindă o luminare la o icoană pentru 
sufletul lui păcătos, că mult o fi greșit lui Dumne- 
zeă de l-a purtat la bătrinețe prin ale țări streine.» 

Cu povestea noi îndemnasem la drum și era 
gata să trecem de fintina Căpăţinei; tail vorba lui 
Constantin și-i spun să dea bagajul jos de pe cai. 

Soarele tocmai scăpăta după muchea Tirnovu- 
lui; în zarea purpurie a cerului esia dintre stîncile 
cenușii, încadrate cu-o dungă de aramă, o umbră 
neagră-violetă: un pile de brazi iși înălțaŭ virturile lor 
peste pletri, să mal primească raze întirziate de-ale 
soarelui ce trecuse 'n alte lumi. 

Oboseala, liniștea sere, splendoarea tabloului ce 
mi se desfășura înaintea ochilor, îmi înmuiase inima 
de tot. Povestea lui Constantin se prinsese de sufle- 
tul meŭ și balaurul cu toată năsdrăvănia lui nu-mi 
mai esia din minte. Credința ce punea Constantin în 
această legendă, convingerea cu care el îmi povestea 

faptele, coloritul ușor si natural al cuvintelor lui în ar- 
monie cu subiectul povestei și cu aspectul naturei 
din acel moment, înlesnise drumul impresiunilor, mă- 
rise fondul de adevăr al legendei, chiar supranaturalul 
mi-era admisibil. 

Și pentru ce n'ar putea fi adevărat? Numai 
odată s'ai găsit bani prin găurile pămîntului, numai 
odată hoţii aŭ ascuns aurul lor în scorburile copaci- 
lor găunoşi?.. Si toate poveștile de comori auzite 
`n copilărie îmi reveneaŭ în minte. Zăii! îmi suridea 
gindul, că s'ar putea să dai de o grămadă de aur, 
care să aducă un farmec noi cercetărilor mele si tot 
deodată să-mi mai îndulcească zilele... Și palele de 
nori luminate încă de razele galbene roşietice ale: 
soarelui mi se păreaii bulgări de aur; pe deasupra 
tancurilor “Tîrnovului par'că sbura balaurul cu solziY 
de aur. 

Pe cînd cinam mai veni vorba despre peș- 
teră, despre galbeni şi pietre nestimate și hotărirăm, 
ca a doua zi să mergem la peșteră. Cum noaptea se 
arăta liniștită și frumoasă, n'am mai întins cortul si 
pănă ce Constantin să stringă masa mi-am rezemat 
capul pe sacul cu mălai și-am adormit așa cum 
mă găsiam, 


O răceală mă pipăe pe la timple și 'ncet-încet 
mă 'ncinge peste frunte ; peste față îmi flutură o adiere 
de vînt; par'că aud ceva, dar numai sgomote neînțelese 
îmi sună 'n urechi; vederea mi-e cuprinsă de o piclă 
roșietică, ce se inteteste din ce în ce; vreaii să mă 
ridic, dar legături nevăzute im! tine capul jos; daŭ 
să-mi deschid pleoapele, dar degete grele mi le apasă 
și mi le închide, şi totuși văd cum văzduhul se lumi- 
nează: roate de foc, pete galbene, stele luminoase 
plutesc și fierb in el; deodată o săgeată de aur 
crapă ptcla, deschid ochii și mă văd în mijlocul: ina- 

turel vii, în fața soarelui răsărit, ce mă priveşte drept 
în ochi. 

Soarele, ca un glob de argint viii, se reazimă, 
turtindu-se puțin de atita greutate, pe teșitura Groşe- 
tului ca pe un taler; se pare ici, o palmă de loc, 
să "'ntinzi mina și să-l apuci. Privesc în jurul mei şi 
par'că mă găsesc în altă lume. Lumina a prefăcut 
totul: Tirnovul e de argint, Nedeiul şi Zavedeanul 
se par albăstrui, din văile adinci se ridică o ceață 
azurie, pădurea schimbă tonuri verzi si cenușii, 
miriade de curcubee sclipesc pe întinsul plaiului. 

Constantin îmi spune că peste noapte am vor- 
bit în somn: Mănuţ, balaur, bani, peșteri, aur... se 
amestecase printre alte crimpee de vorbe tara șir. 
Eŭ surid. Cu mintea și cu corpul eram întremat si 
povestea cu balaurul, "banii lut Mănuț,... numai pre- 
sentai nici o urmă de adevăr, nu mai aveai nic! un 
farmec. Totuși punem bagajul pe cai şi plecăm. Peș- 
tera mă atrăgea acum din alte puncte de vedere; 
podoabele, ce apa le-a zidit acolo în vecinicia timpu- 
rilor, pot să fie mult mai minunate decit balaurul 
din poveste. 

Trecem peste Balota, pe unde poteca e foarte 
rea, îngustă și nesigură, ocolim Nedeiul pe partea 
Furnicoșilor, o luăm peste coasta Gropiţei, dăm pe 
la stînă și luăm cu noi pe mos Ion Drăgănoiă ȘI aï 
lui, scoborim. în «curmătură», trecem pădurea si eşim 
tocmai sub pietrele Tirnovului. 

E zarvă mare; ciobanii aŭ aflat ce căutăm si 
fiecare caută să ne spună cite ceva: mai povestesc 
despre Mšnut; mai pun cite un mot la balaur: ba 
cavea aripi, ba că la- picioarele-i noduroase avea 
unghii de urs, ba că limba era desfăcută Ma virf 
ca de șarpe s. a. Unul își dă cu părerea cam 
ciîți galbeni trebue să fie, altu maï sceptic ne 
spune că ne pierdem vremea de geaba: «Hei! aŭ cercat si 

alții să Ya comoara, dar le-a mers ršü, aŭ orbit sal 
aü ologit, ori i-a lovit damblaua cînd aü văzut como- 
rile, că sînt jurate și fermecate». Pătru, nepotul lui 
Drăgănoii, spune că pe cînd ciobănea el aici a auzit 
că aü venit unii cu «iarba fiarelor» și aŭ luat toți banii; 
far Onea: se uită răi la noi, muntele-i al lui şi ce 
căutăm noi să-i luăm comoara. 

Eŭ fac haz, le spun citeva glume și-i rog să- 
mi arate unde-i gura pesțerei; dar, ori că nu ştii, 
ori că se fac, toți daŭ din umeri, nici unul nu ştie 
bine. ; 

O luăm pe partea stinei lui Dumitru; mi-aduc 
aminte de brad şi de umbra lui în ziua de Sf. 6 
și caut să mă orientez. Constantin nu mă slăbeșşte de 
loc. Sul, scobor, ocolesc stînci, caut în dreapta, pri- 
vesc în stinga, de-odată după un brad dăm de un 
tanc crăpat prin mijloc. Crăpătura se închide în sus, 
în jos se lărgeşte de poate trece un om într însa. 
În crăpătură e mult pămînt galben, adus de apele ce 
تاج و‎ strecurat de sus prin miile de crăpături ale pie- 
trei de var; nu e tocmai «terra rossa», nu-i destul de 
roșu, ci e o humă ce provine parte din restul ce 
rămîne la disolvarea pietrei de var, parte din pul- 
berea adusă de vinturi. La gura hrubei pămîntul e 
scormonit și scos afară, negreşit de mînî omenești; o 
ruptură de copae e incă mărturie. 

Constantin e foarte emoționat, chiar şi mie-mi trece 
un fior prin inimă. Eü mă uit la pereții de marmură 
şi caut să străbat mal afund, el cercetează toate col- 
țurile, răscoleşte pămintul cu tirnacopul, ma! aruncă 
din el afară, dar... nici urmă de balaur, nici para 
de aramă, dar încă de aur! 

Crăpătura se stringe, nu e chip de pătruns mai 
năuntru și cu oarecare părere de răi mă întorc la 

lumină; Constantin a ostenit de atita muncă 'n zadar, 
e asudat, amărit şi tot bombănește: «de bună seamă 
că ăia cu copaea aŭ luat comoara! Cum de nu m'am 
trezit eŭ mai de vreme?..» 

Scoborim iar la cărare şi ne îndreptăm spre 
partea de miază-noapte a Tirnovului. Constantin tace, 
e trist, nu stiü de ce: pentrucă n 'a găsit comoara ori 
pentrucă e cam luat peste picior. 

Era răi drumul pe sub stinci, dar cel puţin, bun 
răi, era; de partea asta nu-i de loc; mai răii de așa 
nică că poate fi. «Lăsătoarea oilor» spre Latoriţa 
poate ne-ar folosi la ceva, dar şi aceea-i închisă de 
bușteni şi de brazi căzuți. Dind ocol pietrilor pe la 
colțul de apus, ne găsim de-odată în fața unor păreţi 
albi de marmură cu poalele prinse în grămezi de 
sfărimături, grohote, ce sună ca nucile cînd mergi 
pe ele. 

Piatra Tirnovului ni se înățișează din această 
parte cu adevăratul ei caracter geologic: e un bloc 
colosal de marmură, rămas din o pătură mare, ruptă 
prin mișcările fundamentului, roasă și cărată la vale 
de torenţii repezi. Păreții drepți sînt părți din păreții 
crăpăturilor ; ce-a fost aplecat, s'a prăvălit de vale. 
Şi-acum. mai atirnă cîteva stînci, cari poate să cadă 
pănă ۰ 

Această pătură se întindea oare cînd departe spre 
miază-zi pănă la Polovragi și spre miază- -noapte pănă 
în Turcinu și Pietrile albe, unind într'o singură făşie 
toate pietrele de var, ce seînșiră pe plaiuri pănă la 
Piatra Polovragiului. Dar nu intotdeauna a fost mar- 
mura așa compactă albă şi sclipitoare ca zahărul; ci 
la început a fost în mare un dimb fără formă pe care 
sa desvoltat un hățiș de corali, așa cum și azi se 
găsesc pe fundul putin adînc al mărilor din părţile 
calde, dealungul coastelor saŭ în Jurul insulelor. Din 
mugruriă polipierilor eșia o vietate ca o stea cu multe 

raze, care aduna moleculă cu moleculă carbonatul de 
calce din apa mărei, spre a-și clădi din mărgean 
roșu si galben, din «sînge de nouă frați» s. a. minu- 
natele lor palate de-avalma. Pe măsură ce copăcelul de 
piatră creştea în sus, se potmolea jos. Marea înfundă prin- 
tre crăcile de mărgean frînturi de rămuri slăbite prin 
roaderea îndelungată a moluștelor mîncătoare de piatră ; 
stelele și aricii de mare cu coaja lor țepoasă, scoici 
cu capace de sidef ș a. își găsesc acolo un bun adă- 
post contra furiei valurilor, dar mulți rămîn locului 
încătușați în stratul de calcar, ce se 'nchiagă din apă 
prin mijlocirea a/gelor nulzpore; la acestea se adaogă 
colonii numeroase de mici molusce calcare, 02۵2۵۵ 
frinturi de scoici şi ghioci aduși de curenții mărei, 
și tot felul de resturi de animale marine,... şi 
peste toate se cerne din albăstrimea mărei praful 
fin de cretă, amestec de fel de fel de ۵ 
microscopice : unele calcaroase rătunde și mici cit 
virful acului, g/obzgerzne/e, altele de cremene tot așa 
de mici dar cu mii de raze, radzo/arele, s. a. m. Si-asa 
petricică se adoagă la petricică, moleculă la moleculă, și 
formează reczfe/e coraliene, acele stînci ascunse sub mare, 
ce și azi ca și atunci tot cresc nevăzute pănă vin și ating 
suprafața mărei, băgînd groază în inimele corăbierilor. 

Atitea minunăţii nu puteai suferi mult timp să 
fie supuse mărei; doreaii să-și arate formele soarelui 
și se opinteaii să înalțe fundul oceanului; în urmă 
marea s'a retras și de sub luciul ei a eșit la lumină 
un piept de piatră de var, dințat şi pe mărgini și 
pe creastă: 

Nici apa nu se lasă mai pe jos: ca aburi străvezii 
ușori se ridică după pinza mărei; purtați de vinturi 
se adună în nori deși şi gre! şi din înălțime se nă- 
pustesc ca săgeți de cristal picăturile furioase ce izbesc 
fără milă fața dalbă a trufașelor forme de alabastru. 
O luptă tăcută se 'ncinge. Piatra-i tare și resistă; 

picătură însă s'adaogă la picătură, jirlăiă la jirlăă și pu- 
terea crește. Alunecînd la vale pe şãntulete, prin 
crăpături și găuri, apa tot roade piatra, o mănîncă ba 
pe mărgini ba prin crăpături, și grăunte cu grăunte, 
bucată cu bucată din stîncă se dă învinsă şi apa vie 
le tot duce, le duce departe. Fărimelile mici pierdute 
printre mulțimea moleculelor de apă sînt duse pănă 
la mare, unde vor clădi din noŭ prin puteri nevăzute 
straturi de piatră, c'așa-l istoria pămîntului dela facerea 
lui: luptă neîntreruptă între elemente și reclădire din 
dărîmări, Srărămăturile mai măricele însă se înșiră 
în cursul apei; cele mărunte sadună și formează 
nisipuri și prundișuri la marginea mărei, ori pe luncile 
și pe malurile rîurilor; bolovanii mari rămîn pe albii 
cînd furia valurilor s'a mai liniştit, saii se 'mplintă în 
coastele văilor. 

Lupta durează de mii de secole: marea din care a 
eşit întîi masivul calcar s'a prerăcut de zeci de ori; 
dar și din colosul de atunci n'a mai rămas decit 
citeva petice răspîndite pe crestele munților și coastele 
văilor, blocuri sculptate în forme caprițioase si ma- 
sive sdrențuite, ce poartă încă în sălbătăcia lor ur- 
mele luptei inverșunate. 

În timpul luptei coaja pămintului s'a mai crăpat 
pe une locuri, pe altele s'a mai încrețit şi prin locu- 
rile goale s'a suit în sus materii din oceanul de foc 
si lavă topită, ce e în inima pămîntului, Pe de-o parte 
prin căldura născută din frecarea pietrelor, cînd stra- 
turile pămîntului s'aă mișcat, pe de alta prin căldura 
lavelor topite vecine, pătura de calcar grosolan a cris- 
talizat şi s'a pretăcut într'o masă de marmură curată, 
din care să ciopleşt! statui pline de viață. 

În fața acestor farmece șiatitor schimbări si 
apa sa mai domolit; ba încă, avind la 'ndemînă 
atita mindrete de pietrărie, numai marmură și ala- 
bastru, s'a apucat să-și înfrumsețeze drumul lung și a 

nevoios. Și-a început să-și cioplească din marmură 
Qrnamente ne'nchipuite de minți omenești, ca să-și 
înfrumuseţeze galeriile de sub pămint făcute de pe 
vremea cînd era furioasă. Acele hrube strimte şi geci şi 
bolțile spaţioase pling de întungric se împodobgsc cu <tur- 
tur] de piatră» stalactite ascuțite, în fel de fel qç forme si 
mărimi aninate pe podul holţilor, cu <sfesnice si lu- 
mînări? stalagmite tuguete, albe ca spuma laptelui, 
înfipte în fundamentul peşterei, cu columng sugrumate 
pẹ lą mijloc, cu draperii cutate şi 'ncretite, cu pînze 
bogate ce-acoper păręțij sal închid strimtorile, cu 
cruste albe ce 'mbracá fiecare bolovan, fiecare piatră 
într'Q haină curată și netedi. 

Opgra ç gata şi ne uimește prin variaţiunca Íor- 
melçr și gustul dergticărei; dar şi maistrul de mulţi 
prieten] a fest ajutat a lucrat mult timp și multă 
răbdare a avut. In adevăr: de pẹ cînd norii se stre- 
curg picăţyră cu picătură prin pătura de asr, apa sta 
luat cu sing din tot felul de gazuri: oxigen, gaz 
fără de care nu putem trăi, azot, gaz din carg naște 
salpgtrul, bioxid de carbon, gaz grei ce-l daŭ cărbunii 
cînd ard, şi alte multe gazuri. Mal ales cel de căr- 
pune a ajutat-o ca să roadă calcarul, pentru ca încă 
q dată să se adeverească vorba ceea cu toporul si 
Pădurea, cacy sideful scoțeelor şi chiar mărgăţitarele 
c€ se găsesc în ele, mãrgeanul polipilor, piatra de 
var, marmura si tot felul de calcar, nu-i decit var 
unit cu acid carbonic sal bioxid de carbon. 

Apa încărcată cu acest gaz, tot strecurindu-se 
Prin piatră, و‎ diselvă şi cînd ajunge în peștera mare 
spațioasă, APA sẹ preface 'n ahuri, gazele se răspin- 
desc în atmosfera grea a pşştergh Yar Piatra de var 
se sleieşte ca un inelus pe tavanul bolței. [nel peste 
ing, strat peste strat mărește depositul; dela و‎ 
vrem apa se prelinge pe ţurţur în Jos și din sfircul 
“țiței, picură «laptele dẹ piatră, care sç sletește 

acuma jos, formînd slol, moșoroae turtite, căciuli tu- 
guete, țurloae şi columne drepte ca luminarea. 

Mult aș fi rătăcit eŭ cu gândul prin ale lumi 
a timpurilor atît de depărtate, dacă Constantin nu 
m'ar fi deșteptat din visul gîndurilor mele. 

Ochiul lui ager întrezărea o pată negricioasă în pere- 
tele drept în jos al virfului celui mai de răsărit al Tîrno- 
vului mic. Pata de abia se zărea, ca un punct maï mări- 
cel, cu mult de-asupra virfurilor brazilor celor mai înalți; 
din ea se desina în jos pe peretele sur niște jirlae 
închise pănă se pierdea în stîncile de ma! jos. Con- 
stantin își da cu părerea c'asta trebue să fie peştera; 
moș Drăgănoiii nu-şi aducea aminte să fi văzut așa 
ceva pe-acolo; unii susțin că e un jneapăn stufos prins 
între crăpăturile țancurilor, alții întăresc părerea lui 
Constantin. 

Un cioban tînăr, ce nu-și prea pregetă, nu maï stă 
să-și piardă vremea cu vorba, o Ta deacurmezișul 
grohotelor și sue pe creastă: o vedea el ce e, cînd 
s'o apropia. Las pe Constantin și pe ceilalți să meargă 
pe unde pot prin marginea pădurei, jar eŭ o apuc 
mai pe coastă pe tapșanurile de pe sub țancurile 
uriașe, doar voiii eşi mai deadreptul sali voii da de 
adevărata peşteră. 

Aci ne găsim în plină regiune alpină, în regiunea 
jipului, a lui Pinus pumilio: un arboraș fără trufie ce 
se tirăște pe fata pămîntului şi se împletește după 
toate pietrele, ca nu cumva vinturile erne! să-l 
arunce în prăpastia de alături. Pădurea de brazi rărin- 
du-se din ce în ce rămîne cu vre-o două sute de 
metri sub virfurile Tirnovului. Nu numai înălțimea 
dar şi felul pămîntului împinge pădurea 'n jos; pe 
piatră de var nu se prinde ușor vegetația, calcarul 
nu prieşte decit la puține buruene. De aceea stin- 
cile de calcar sînt lipsite chiar și de mușchi; o ïarbă 
pipernicită ese numai de prin crăpături, unde sa a- 

dunat nitel pámint galben ori negru, Yar prin văga- 
șură, pe coastele line și pe tapșanuri mai late se 
desvoltă cîteva hăţișuri de jneapănul mărunt sal de 
jipul tîritor. Pe ici pe colea cîte un brad jumătate 
uscat își scoate crăcile lui pline de ate printre colțit 
de piatră sărăcăcioși. 

Mersul prin jip e foarte anevoios, chiar im- 
posibil; se spune că numai ursul merge ușor prin 
el, căci sare pe deasupra crăcilor și labele lui late 
nu se cufundă, ci se sprijineşte în mătura de mfau- 
chiuri de ace verzi, cu care se termină cele din 
urmă rămurele ale crăcilor. Încep să sar şi eû, dar 
sînt în pericol să-mi rup picioarele prin încolăcitu- 
rile crăcilor. A început să-mi fie grei; pe de-o parte 
jipul încurcat în toate părțile, pe de alta stincile 
şi păreții drepți, ce-mi închid drumul la fiecare pas, 
mă scot din fire. Dai s'o iai la vale, însă oamenii de 
jos și mai ales Constantin, ce mă urmărește cu un 
ochii părintesc, îmi spune să ocolesc, că-i prăpăd sub 
picioarele mele. Dai înapoi, sui ar pe tapșan, cînd 
altă belea, bag seamă că pierdusem «panglica», in- 
strument scump cu care puteam măsura pinăla som. 
Mă 'ntorc iar pe aceleași urme, dă Dumnezeu şi-o 
găsesc, o. bag în sîn, mă 'ncheiă bine să nu mai 
sară afară, și o iai, după vorba lui Constantin, spre 
stinga. Am ostenit de atita suit și scoborit, sint leoarcă 
de apă, sîngele mi-e tot în față și inima 'mi bate de 
să i se rupă băierile. Mi-aduc aminte că de azi-dimi- 
neață n'am mîncat nimic și e namiezi, dar ce-i de 
făcut? Apuc în dreapta, ocolesc spre stinga, sui în 
sus, scobor în jos şi 'n stirșit dă Dumnezeii şi daŭ 
de-o văgăună plină de grohotiş, ce se lasă pănă 'n 
marginea pădurei. Mi s'a ridicato piatră după inimă, 
răsuflu, daii un chiot celor de jos, să-mi știe de 
urmă, îmi răspunde însă unul de-alăturea: e ciobanul 
ce se scobora si el de pe muche tot prin văgăuna 

aceea. Mă sprijin atunci în bățul mel de munte și 
saï pe grohote. Din izbitura mea grohotele o por- 
nesc la vale făcînd un sgomot asurzitor și mă trag 
și pe mine mai mult tirșit decit în picioare, mai 
mult de nevoe decit de voe. 

Constantin, săracu, se speriase, gindea că hait! 
și-a pierdut Domnișorul, și îi zic în glumă: «cu cine 
aï fi maï căutat comoara?» și apoi ca să-l îmbunez 
«lasă! cu voinici ca tine nu piere Domnișorul». 

O luăm încet încet pe marginea pădurei, mai 
încălecăm buștenii, sărim văgașurile și hududoaile, mai 
ocolim stîncile şi țancurile şi cu chil cu vai ajungem 
sub peretele ochit. Cu cît ne apropiem, cu atît pata 
crește, se face rătundă, cit un colac, cît o roată și 
cînd ajungem sub tanc o vedem că-i gură de peşteră 
mare cît o gură de beciii. Constantin și-a revenit în. 
fire, ochii-i sticlesce în cap, îi vesel, vorbeşte multe 
și nu-și maï găsește astimpăr. Oamenii ne-ai părăsit 
unul cîte unul; numai moș Drăgănoiu şi nepotu-săti 
Pătru mai sînt cu noi; îmi sint si eï prieteni, că doar 
ne cunoaștem de 5 ani si moș Drăgănoiu m'a purtat 
o vară "'ntreagă prin Parîngu și Latoriţa. 

E trecută de namiezi. Așternem un ștergar jos 
unde-i un petic de iarbă și muschiii, Constantin scoate 
merindea din traistă și îmbiem pe moș Drăgănoiu la o 
bucată de pîne cu ce-o da Dumnezei. De toate o mînca 
moșu, dar conserve «de alea» din cutiele «alea de tini- 
chea» să-l pici cu ceară şi nu le atinge. 

Cu puteri întremate, după un ceas de odihnă, 
o apucăm pe văgăună să eşim printre țancuri tocmai 
sub peretele cu peștera. Pe văgăună dăm de un pre- 
peleag vechii, putred pe jumătate și cu multe «cue» 
rupte; mai sus dăm încă de unul mai subțire si cu 
o gaură, parcă ar fi fost înădit odată cu cel de Jos. 
Constantin zorește, e în culmea nerăbdărei. Si mie 
mi s'a încălzit inima; de unde îmi vine această fur- 

nicare prin simțuri: e gîndul comoarei saii e bucuria 
peşterei? 
? ۰ ۰ `— kai ۰ 9 x ۰ 
Ridicăm ochii 'n sus, un răsuflu ni se opreşte 
pe buze. Peretele par'că e gata să cadă pe noi, iar 
gura peșterei mai nu se bagă de seamă, căci e fn- 

gustă din dungă, așa cum o vedem acum. Pe piatra 
cenuşie plină de colțuri și de crăpături se arată acum 
çlar două scursuri galbene ruginii de lut și fier. Gura 
peșterei e cam cu vre-o 10 m. deasupra capetelor 


9 
noastre şi peretele e drept în sus şi ’n dreapta şi 'n 
stinga. O prispă îngustă numai de o palmă vine de 
sus dinspre dreapta și se lasă în jos cam la do! metri 
pe sub gura hrubei. Pe ea și pe alte colțuri mai pe 
jos și mai pe sus s'a prins puţin mușchii. Pe crea- 
sta pietrei în dreapta se văd cum atîrnă crăcile unui 
jip, Yar din spre stinga se vede colțul pădurei, par'că 
vrea să îmbrace bulgărul golaș de marmură. Sub 
gura peşterei și între ea și prispă se văd două cue 
esite ca de o palmă afară din stîncă. 

La vederea atîtor lucruri, povestea 'mi reveni în 
minte și după toate socotelile nică că mai era îndo- 
eală: asta-i peștera din legendă. Constantin rămăsese 
cu ochii căscaţi la ea; visul lui de atîta amar de 
vreme îl vedea aevea. Așa și 'nchipuise si el peştera 
cu galbenii; prepeleagele, peștera acolo agăţată sus în 
stincă, cuele... nici că se putea găsi loc mai bun de 
ascuns comoara! Moș Ion şi Pătru nu mai găseaii cuvinte 
de mirare. 

Dar cum să ne suim la ea? Prepeleagele nu 
maj eraii bune, erai scurte și putrede; cine ar fi îndrăs- 
nit să se mai sue pe ele? Topoare n'aveam ca să 
facem altele, dar aveam funii. Mă gindesc să mă 
strecor pe lingă stîncă pe prispulița ce merge dea- 
curmezișul. Iaŭ pe moș Drăgănoiu și pe Pătru și ne 
suim pe creasta de de-asupra peșterii ocolind țancul 
tocmai prin pădure; mă 'ncing cu un capătal funiei, 
daii funia pe după crăcile unui jip, Yar celălalt îl 
daŭ lui Pătrusă ţie bine de el și să-i dea drumul puțin 
cîte puţin, cînd voii striga eŭ. 

Cu multă băgare de seamă pășesc de pe colt 
pe colţ, mă {il de stinci şi de pietri și cînd cite una 
se prevălește de vale un fior îmi trece prin inimă. 
Văzind atita greutate, Costantin s'a 'nfricoșat; Ya ple- 
rit pofta de galbeni; e mai bună sănătatea la sărac, 
decit boala la bogat. El de jos stă gata să mă prindă şi 


se roagă lul Dumnezei să 4 aibă `n pază. Mai am 
doi pași de zăcut și pun ina pe cue, dar tocmai 
aici prispa se strimtează; sub cue e însă destul lo€, 
par'că 'ntr'adins e săpată acolo prispa mai lată. Ce-i 
de facut?... Apuc în dreapta un colț de piatră, ce 
se ţine bine, mă opintesc cu piciorul drept întrun 
alt colț, îmi fac vint şi o sucitură la dreapta, puii 
stingul pe prispa lată Yar cu stinga apuc cuiul de 
corn. Constantin dă un țipăt de spaimă; حلص تاه‎ un 
moment asa crucificat pe perete însă mă sprijin în 
piciorul drept şi în cuiul de corn și mă avint pe prispă. 
Acum văd cit e de la prispă pănă la gura peșterei; 
e încă mult și n'o să pot intra, nici n'ajung măcar 
să văd înăuntru. 

Cuiul de corn e cam prin dreptul pieptului 
mei; sub el e încă o gaură, semn că a mai fost un 
cuiul. Cuiul de deasupra e mai slab, e un cep de 
brad; deasupra acestui cuiü se vede locul unui 
al patrulea. Staii şi mă minunez, cum de s'aü suit 
oamenii pe aici; mă încerc și eŭ să mă suiă pe 
cuiul de corn, dar nu pot. Constantin nu maï 
tace, c'am să mă prăpădesc. Cum nu e chip de urcat 
în gura peşterei, strig lui Petru să tragă de funie; 
ar fi foarte grei de întors înapoi, dacă n'aș fi legat 
cu funia, așa însă jumătate pășesc eŭ, jumătate mă 
trage la deal și íată-mă la loc bun. 

Eram îndirjit însă. Cum să las eŭ peştera cînd 
am fost departe de ea o palmă numaï. 

— «Să mai cercăm», zic eŭ. Constantin însă 
n'are nici un chef; a uitat comoara, ba și-aduce a- 
minte numai de balaur și ca să mă facă, să mă las 
de peșteră, caută să mă înfricoșeze: 

— «Cum aï să eşi din peșteră de cumva balaurul 
s'o repezi la D-ta?» 

— «Da nu te gîndești, bre omule, că de atita 
timp s'o fi ruginit arcurile și numai umblă maşinăria»? 

îi răspund eŭ rizind de frica şi de credința lui. Apoi 
vrea să mă convingă ca «ge, sigur aŭ venit eï, oa- 
mei., si-aú luat comoara; e. aŭ lăsat prepeleagele și 
cuile pe aici far nu haiducii, căci ăștia doar doriaii 
să rămie neştiută și fără urmă peștera lor.» 

O mulţime de sentimente mă năpădeai. Dorin- 
ta de a cunoaște această peșteră, slaba speranță vă- 
zînd atitea urme de oameni, că totuși o fi ceva În- 
năuntru, mindria mea întru citva injosită prin neizbindă, 
toate mă deciseră, să mai încerc odată. 

Ne suim acum pe virful ţancului drept deasupra 
peşterei, leg de capătul funiei un reteveiii mai tare 
şi încalec pe el; cu funia mă 'ncing și o petrec pe 
după un brăduleț și îi explic lui mos Drăgănoiii cum 
să dea drumul funiei puţin cîte puțin. Mă tîrăsc pe 
burtă pe colții de piatră 'n jos, ţinîndu-mă de funie 
si de rădăcinele ce mai sînt prin crăpături; dela o 
vreme tancul «se coblorăște» sub picioarele mele si 
eŭ atîrn în gol. Constantin tremură, e gata să plingă 
şi se ține cu minele în sus, rugindu-mă să nu mă 
'ncumet mai departe. Curajul nu mă slăbește, şi plu- 
tind acolo în aer deasupra virfurilor atîtor brazi, parcă 
simțeam în inima mea ceva din falnicul vultur. Putin 
cite puţin funia se lungește, caută să se răsucească și 
mi-e grei să mă ţii cu fața 'n spre părete. lată, 
la picioare se deschide gura neagră fioroasă a 
peșterei, am ajuns de văd înauntru, văd întunerec 
mărginit de niște păreți, ce se întorc ca o boltă, 
luminați la use, din ce în ce may sterşi spre fund. 
Îmi fac vint să ajung la pragul peșterei, sint gata, un 
picior mi-a si atins piatra din gură esitá cu un colț 
mai în sus. 

În acel moment însă par'că aud c'a trosnit ceva, 
mă uit în sus, un bolovan îmi trece pe la ureche 
vijiind; o şuviță a funiei a plesnit și două mus- 
taf! albe rinjesc din împletitura funiei. Constantin se 

vaită, mie mis'a adunat tot sîngele la inimă, tîmplele- 
mi svicnesc, mînile-mi tremură și urechile-mi vijie necon- 
tenit. Din peşteră aud,par'că, un vuet și în întunere- 
cul afundului mi se pare că prin umbră se mișcă 
ceva; bolovanii diri năuntru iai forme curioase și 
par'că se lovesc unii de alții. Închid ochii și strig lu! 
Drăgănoiu, să dea drumul funiei mai repede. 

Cind am simțit pămintul tare sub picioarefe mele, 
am răsuflat de uşurare. Constantin mă ținea 'n brațe 
şi avea lăcrămi în ochi. 

Comoara?.,. Acolo a bătut-o Dumnezei. 

